शहर में कुछ दिन रहने के बाद सोहन अपनी दूसरी पत्नी को लेकर वापिस घर आ गया | उनके आने पर इंदिरा ने कोई आपति जाहिर न की | अब वे सभी एक साथ दोगरी में रहने लगे | सोहन अब भी इंदिरा को तंग करता था उसे घर छोड़ कर चले जाने को कहता | इंदिरा रोते रोते कहती मैं नहीं जाउंगी मैंने इस घर को बनाने में बहुत मेहनत की है | मेरी दो बेटियां है मैं उनके सहारे जीना चाहती हूँ मैं नहीं जाउंगी | सोहन फिर उसे मारने की धमकी देता कहता मैं तेरी टांग या बाजू तोड़ दूंगा | वह फिर भी शांत रहती |